**Pápakörnyéki Önkormányzatok**

 **Feladatellátó Társulás**

 **Elnökétől**

 **8542 Vaszar, Fő u. 29.**

**Pápakörnyéki Önkormányzatok Feladatellátó Társulás**

 **Tag Önkormányzata**

 **Polgármestere**

 **részére**

**Székhelyén**

**Tisztelt Polgármester Asszony/Úr!**

Mellékelten megküldöm a Pápakörnyéki Önkormányzatok Feladatellátó Társulás Társulási Megállapodásának módosítását, valamint azt egységes szerkezetben.

A Társulási Megállapodás módosítására az alábbi indokok miatt van szükség:

**Módosító Okirat 1. pont**

A Társulási Megállapodás 13.1.4. pontjának módosítása a feladatellátó intézmény vonatkozásában pontosítja annak székhelyét és telephelyét.

**Módosító Okirat 2. pont**

A Társulási Megállapodás 1. mellékletének módosítása a Társuláshoz tartozó települések 2015. január 1-i lakosságszámát rögzíti.

**Módosító Okirat 3. pont**

a) A központi jogszabályok alapján a családsegítés és gyermekjóléti szolgálat feladatait 2016. január 1-től a közös hivatalt fenntartó székhely önkormányzatok maguk, vagy társulás keretében látják el.

A Társulási Megállapodás 2. melléklete 1. és 2. pontja a Társulás illetékességi területén működő székhely önkormányzatok döntése alapján rögzíti a Társulás illetékességi területét a családsegítés és gyermekjóléti szolgálat feladatellátás vonatkozásában.

b) Gic Község Önkormányzata 32/2015. (VI. 2.) határozatával 2016. január 1-től csatlakozott a Társulás egészségügyi feladatellátásához. A módosítás 2.melléklet 4. pontja ezt vezeti át.

**Tisztelt Polgármester Asszony/ Úr!**

**Kérem, hogy a Társulási Megállapodás módosítását, valamint azt egységes szerkezetben az alábbi határozati javaslattal a Képviselő-testület elé terjeszteni, a Képviselő-testület határozatát 2015. december 15-ig a Társulás 8500 Pápa, Csáky László u. 12. szám alatti irodájába megküldeni szíveskedjék.**

**A határidő betartása azért fontos, mert a Társulási Megállapodás törzskönyvi átvezetéséről december 31-ig gondoskodnunk kell.**

**....... Község Önkormányzat Képviselő-testülete**

**…/2015. (XII…..) határozata**

…..Község Önkormányzatának Képviselő-testülete a Pápakörnyéki Önkormányzatok Feladatellátó Társulása Társulási Megállapodásának módosítását, valamint azt egységes szerkezetben az előterjesztés 1. és 2. melléklet szerinti tartalommal jóváhagyja.

Határidő: Azonnal

Felelős: Polgármester

Vaszar, 2015. 11. 26.

 **Üdvözlettel:**

 **Varga Péter**

 **elnök**